Cuneiform Tablet CCT 2 1 (BM 113268)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi-ma ta-áš-pu-ra-am um-ma a-ta-ma AN.NA ša šé-ep ku-za-ri ki-ma e-ru-ba-ni a-na pu-ru-uš-ḫa-tim uš-té-bi₄-il₅-šu a-na 5 u₄-me a-na KÙ.BABBAR a-da-ga-al i-na u₄-mì-im ša ṭup-pì ta-ša-me-ú ša 45 ma-na KÙ.BABBAR AN.NA a-na ba-ri-ni ša-a-ma KÙ.BABBAR-áp-kà li-be-i-el AN.NA áš-a-ma PUZUR₄-a-šùr i-ra-de₈-a-ku-nu-tí a-ṣé-er KÙ.BABBAR ša šé-ep ku-za-ri ù ša DUMU a-šùr-i-dí ša ta-qí-pá-ni i pá-nim-ma wa-ṣí-e-em šé-bi-lá-nim i-na ṭup-pì-kà ki-ma dan-a-šùr e-ru-ba-ni a-na-ku-ma a-na pu-ru-uš-ḫa-tim šé-pì-a a-da-an-ma lu-qú-tám lu i-a-tám lu ku-a-tám u-za-kà-ma i šé-pì-a ú-ba-lá-kum e-zi-ib ša ba-ri-ni AN.NA ù TÚG.ḪI.A lu ša šé-ep dan-a-šùr lu ša šé-ep ku-lu-ma-a ú i-dí-sú-en₆ i šé-pì-kà a-ḫi a-ta KÙ.BABBAR mì-ma lá té-zi-ba-am ma-lá i-na ba-áb a-bu-lim lá a-ba-šu lu šu-um-kà qá-tí ki-ma pá-ni-a-tí-ma a É kà-ri-im i-ta-dí-a-ma i-na ni-kà-sí mì-ma lá a-na-pá-al